b'\n_START_ARTICLE_\nOLAF\n_START_PARAGRAPH_\nOLAF (pranc. Office Europ\xc3\xa9en de Lutte Anti-Fraude), Kovos su suk\xc4\x8diavimu tarnyba - Europos S\xc4\x85jungos institucija, kuri\xc4\x85 1999 m. \xc4\xafsteig\xc4\x97 Europos Komisija._NEWLINE_B\xc5\xabstin\xc4\x97 yra Briuselyje (Belgija).\n_START_SECTION_\nTikslas\n_START_PARAGRAPH_\nPagrindinis OLAF tikslas - Europos Bendrij\xc5\xb3 finansini\xc5\xb3 interes\xc5\xb3 apsauga ir kova su suk\xc4\x8diavimu bei kitomis neteis\xc4\x97tomis veikomis, kenkian\xc4\x8diomis Europos Bendrij\xc5\xb3 finansiniams interesams.\n_START_SECTION_\nVeikla\n_START_PARAGRAPH_\nOLAF buvo \xc4\xafkurta 1999 m. baland\xc5\xbeio 28 d. Europos Komisijos sprendimu._NEWLINE_OLAF atlieka nepriklausomus tyrimus d\xc4\x97l neteis\xc4\x97to finansin\xc4\x97s paramos panaudojimo atvej\xc5\xb3, suk\xc4\x8diavim\xc5\xb3 muit\xc5\xb3 srityje, neteis\xc4\x97tai panaudot\xc5\xb3 subsidij\xc5\xb3 ir mokes\xc4\x8di\xc5\xb3 nemok\xc4\x97jimo atvej\xc5\xb3._NEWLINE_Siekdama pad\xc4\x97ti Europos S\xc4\x85jungos valstyb\xc4\x97ms nar\xc4\x97ms stiprinti kov\xc4\x85 su suk\xc4\x8diavimu, korupcija ir kita neteis\xc4\x97ta veikla, OLAF palaiko tiesioginius ry\xc5\xa1ius su valstybi\xc5\xb3 nari\xc5\xb3 policijos ir kitomis teis\xc4\x97saugos institucijomis. OLAF taip pat bendradarbiauja su u\xc5\xbesienio valstybi\xc5\xb3 (ne Europos S\xc4\x85jungos) teis\xc4\x97saugos institucijomis._NEWLINE_OLAF yra ne policin\xc4\x97, o finansini\xc5\xb3 nusikaltim\xc5\xb3 tyrim\xc4\x85 ir prevencij\xc4\x85 koordinuojanti institucija, turinti special\xc5\xb3 nepriklausomos institucijos status\xc4\x85._NEWLINE_Nuo 2000 m. kovo 1 d. OLAF vadovauja generalinis direktorius Franz-Hermann Br\xc3\xbcner.\n_START_SECTION_\nRy\xc5\xa1iai su Lietuva\n_START_PARAGRAPH_\nLietuvoje institucija ry\xc5\xa1iams su OLAF yra Finansini\xc5\xb3 nusikaltim\xc5\xb3 tyrimo tarnyba._NEWLINE_OLAF taip pat bendradarbiauja su Lietuvos muitine, Speciali\xc5\xb3j\xc5\xb3 tyrim\xc5\xb3 tarnyba, Valstyb\xc4\x97s saugumo departamentu ir kitomis finansin\xc4\x99 kontrol\xc4\x99 atliekan\xc4\x8diamomis institucijomis.'